**USMERNENIE PRE PRÍJEMCU DOTÁCIE**

**K ČERPANIU POSKYTNUTEJ PODPORY FORMOU DOTÁCIE**

z Environmentálneho fondu

v roku 2022

(Oblasť E)

# Úvod

Predmetné **USMERNENIE PRE PRÍJEMCU DOTÁCIE K ČERPANIU POSKYTNUTEJ PODPORY FORMOU DOTÁCIE z Environmentálneho fondu v roku 2022** (ďalej len „Usmernenie) je určené pre Príjemcu dotácie na základe účinnej Zmluvy o poskytnutí podpory z Environmentálneho fondu formou dotácie (ďalej len „Zmluva“) za účelom čerpania poskytnutej podpory formou dotácie z Environmentálneho fondu (ďalej len „čerpanie dotácie“).

Environmentálny fond (ďalej len „EF“) vydáva toto Usmernenie za účelom poskytnutia doplňujúcich, spresňujúcich a vysvetľujúcich informácií Príjemcovi dotácie.

Usmernenie má slúžiť ako pomoc Príjemcovi dotácie na jeho lepšiu orientáciu v procese realizácie projektu po účinnosti Zmluvy.

Usmernenie taktiež slúži na zlepšenie vzájomnej spolupráce všetkých zúčastnených subjektov pri uvádzaní projektu do praxe.

Usmernenie je dokument EF, ktorý popisuje jednotlivé administratívne fázy pri realizácii projektu cez predkladanie účtovných dokladov Príjemcom a ich kontrolu na EF, čerpanie poskytnutých finančných prostriedkov, až po monitorovanie projektu.

Príjemca dotácie je povinný postupovať v zmysle príslušných podmienok uzatvorenej Zmluvy.

**Príjemca dotácie je oprávnený žiadať fond o kladné stanovisko EF s úhradou účtovných dokladov v rámci oprávneného obdobia:**

* **opakovane,**  v rámci oprávneného obdobia najviac 2-krát, a to najneskôr v lehote do 31.05.2023,
* Fond je oprávnený umožniť príjemcovi dotácie čerpanie dotácie aj viac ako 2-krát počas oprávneného obdobia len na základe odôvodnenej žiadosti príjemcu dotácie.

**Príjemca dotácie za účelom úhrady jednotlivých účtovných dokladov, požiada fond o kladné stanovisko s úhradou účtovných dokladov a za tým účelom predkladá:**

1. **originál faktúry alebo iných účtovných dokladov** (zodpovedajúce zákonu č. 431/2002 Z. z. o účtovníctve v znení neskorších predpisov), ktorými preukazuje hodnoverne a bez akýchkoľvek pochybností účelovosť použitia poskytnutej dotácie.
2. **doklad/-y preukazujúci/-e úhradu najmenej 5% zo sumy predkladanej/-ých faktúr/-y (účtovných dokladov) z iných zdrojov príjemcu dotácie.**
3. na požiadanie fondu ďalšie doklady a písomnosti vzťahujúce sa k realizovanému projektu na preukázanie oprávnenosti vynaložených nákladov

Príjemca dotácie je spolu s posledným originálom faktúry a súpisom vykonaných prác povinný k poslednému čerpaniu dotačných prostriedkov predložiť aj vyplnené a podpísané tlačivo:

1. **Záverečný odpočet čerpania** (tlačivo je prílohou k zmluve) a
2. **Záverečnú správu o priebehu realizácie projektu**. Záverečná správa o priebehu realizácie projektu musí byť podpísaná a opečiatkovaná štatutárnym zástupcom príjemcu dotácie s uvedením dátumu jej vypracovania. Zároveň táto správa obsahuje detailný opis činností/prác, realizovaných príjemcom dotácie v oprávnenom období, za poskytnutú dotáciu a tento opis musí byť v súlade s dotačnou zmluvou (Podrobný opis činností a prác realizovaných na  projekte v súlade s dodávateľsko - odberateľskou zmluvou s vybraným/i dodávateľom/-mi.

Všetky vyššie uvedené dokumenty musia byť doručené spolu so sprievodným listom (jeho predloha tvorí prílohu tohto usmernenia) **1**  **x**  **DOPORUČENOU** poštou na adresu:

Environmentálny fond

Titul, Meno Priezvisko

Odbor Environmentálnej podpory

P.O. Box 14

827 14 Bratislava 212

**Termín:**

Najneskôr **do 31. 05. 2023 vrátane.** Uvedený termín je v zmysle príslušných ustanovení dotačnej zmluvy pre príjemcu  záväzný z titulu nemožnosti financovania poskytnutej dotácie vzťahujúcej sa k realizácii projektov v roku 2022 - 2023. t. j. po 30. 06. 2023.

V prípade, ak príjemca dotácie v uvedenej lehote nepredloží, resp. nepredloží úplné doklady definované týmto usmernením, prípadne iné doklady a písomnosti vzťahujúce sa k realizovanému projektu na základe vyžiadania fondu, nedostáva sa tým fond do omeškania s uvoľnením dotácie.

**A: Povinné náležitosti predkladaných originálov faktúr/iných účtovných dokladov:**

Faktúra (účtovný doklad) musí obsahovať všetky povinné náležitosti uvedené v §10 ods. 1 zákona č. 431/2002 Z. z. o účtovníctve v znení neskorších predpisov:

1. **Slovné a číselné označenie** účtovného dokladu.
2. **Obsah** účtovného prípadu **a označenie jeho účastníkov**:
   1. Faktúra musí byť vystavená **na presný názov a IČO príjemcu dotácie** v súlade s Potvrdením o pridelení IČO predloženým v rámci Žiadosti o poskytnutie podpory formou dotácie (napr. **„OBEC“** resp. **“MESTO“**, nie „Obecný úrad“ resp. „Mestský úrad“) resp. názov zo stanov, zriaďovacej listiny, prípadne iného dokumentu upravujúceho vznik a postavenie subjektu - príjemcu dotácie.
   2. Faktúra musí byť vystavená **dodávateľom,** ktorý je **uvedený v  dodávateľsko-odberateľskej zmluve a v zmluve uzatvorenej medzi Environmentálnym fondom a príjemcom dotácie** (názov dodávateľa a IČO musia byť v súlade s názvom/IČO uvedeným v Obchodnom/Živnostenskom registri Slovenskej republiky, prípadne inom dokumente upravujúcom vznik a postavenie subjektu - dodávateľa).
   3. Každá faktúra musí byť **opečiatkovaná** (ak relevantné) **a podpísaná dodávateľom projektu.**
   4. Vo vzťahu k podmienke oprávnenosti výdavku je nevyhnutný **súlad položiek a jednotkových cien** uvedených vo faktúre resp. dodacom liste (ak relevantné)v porovnaní s položkami a jednotkovými cenami uvedenými:
      1. v rozpočte/podrobnej kalkulácii nákladov, ktorý tvorí prílohu Zmluvy,
      2. v dokumentácii o odovzdaní a prevzatí (napr. diela alebo časti diela/stavby, preberací protokol) (ak relevantné),
      3. na výrobných štítkoch osadených na dodaných strojoch, technológiách, prístrojoch a zariadeniach, ktoré sú súčasťou projektu (ak relevantné),
      4. v účtovných dokladoch – napr. inventárne karty, zaraďovacie protokoly (ak relevantné).
3. **Peňažnú sumu** alebo údaj o cene za mernú jednotku a **vyjadrenie množstva**.
4. **Dátum vyhotovenia účtovného dokladu** – Rok vystavenia faktúry musí byť zhodný s oprávneným obdobím.
5. **Dátum uskutočnenia účtovného prípadu**, ak nie je zhodný s dátumom vyhotovenia ­musí byť zhodný s oprávneným obdobím.
6. **Všetky údaje** (názvy fakturovaných položiek, sumy, množstvá, termíny,...) **uvedené na faktúre musia byť zhodné s údajmi uvedenými v jej prílohách** (napr. krycí list, zisťovací protokol, stavebný denník, dodací list,...).
7. Slovnú informáciu „**prenesenie daňovej povinnosti**“, ak sú dodávateľ a príjemca dotácie platiteľmi dane v tuzemsku, t. j. registrovaní pre daň podľa §4, 4b, 5 a 6 zákona č. 222/2004 Z. z. o dani z pridanej hodnoty v znení neskorších predpisov,
8. Každá faktúra musí byť:
   1. **opečiatkovaná a podpísaná štatutárnym zástupcom príjemcu dotácie** spolu s vyjadrením **„Súhlasím s preplatením faktúry“,**
   2. doplnená **záznamom o vykonaní základnej finančnej kontroly,** záznam/potvrdenie o vykonaní základnej finančnej kontroly obsahuje podľa zákona č. 357/2015 Z. z. uvedenie mena a priezviska zamestnancov vykonávajúcich základnú finančnú kontrolu, ich podpis (vlastnoručný, nie vo forme faksimile), dátumu vykonania základnej finančnej kontroly a uvedenie vyjadrenia podľa § 7 ods. 3 písm. a.) až c.) zákona č.  357/2015 Z. z., Ak mu táto povinnosť vyplýva zo zákona č. 357/2015 Z.z.,
   3. **zaevidovaná v účtovníctve** príjemcu dotácie (napr. likvidačný list faktúry, košieľka, záznam v knihe faktúr, kópia účt. záznamu v (hlavnej) knihe účtov, pečiatka s predkontáciami účtov, ...) a ošetrená podpisom osoby zodpovednej za účtovný prípad v účtovnej jednotke a jej zaúčtovanie a podpisom osoby zodpovednej za schválenie účtovnej operácie.

**B. Prílohy faktúr/y (ak relevantné):**

1. kópia súpisu vykonaných prác a dodávok podpísaný príjemcom dotácie a dodávateľom projektu (postačuje na krycom/súhrnom liste),
2. kópia stavebného denníka za fakturované obdobie (v prípade ak bolo v súvislosti s realizáciou projektu vydané stavebné povolenie, resp. oznámenie k ohláseniu drobnej stavby),
3. kópia dodacieho listu, podpísaný príjemcom dotácie a dodávateľom projektu,
4. kópia preberacieho protokolu, podpísaný príjemcom dotácie a dodávateľom projektu,
5. kópia inventárnej karty majetku – v prípade obstarania hnuteľných vecí (stroje, prístroje, zariadenia, dopravné prostriedky),
6. fotodokumentácia zrealizovaných činností/prác v oprávnenom období (povinné): zakúpené stroje, technológie, prístroje a zariadenia, materiál, tovary (vrátane výrobného čísla a pod.). Taktiež fotodokumentácia stavebných prác pred a počas realizácie (ak existuje), môže byť predložená aj na neprepisovateľnom elektronickom médiu (USB),
7. všetky ďalšie dokumenty, na ktoré sa faktúra odvoláva.

**C: Podmienkou úhrady faktúr/iných účtovných dokladov je preukázanie bezhotovostnej úhrady** **predložených faktúr (účtovných dokladov)** **vo výške najmenej 5% nákladov z iných zdrojov** (napr. vlastných) **príjemcom dotácie dodávateľovi.** Uvedené príjemca dotácie preukazuje predložením výpisu z účtu (fotokópia) alebo osobitného Potvrdenia banky o úhrade (originál, resp. úradne overená kópia). Iné doklady ako napr. príkaz na úhradu/printscreen obratov na účte z internet bankingu nebudú akceptované.

**Odporúčame príjemcom, aby výšku úhrady povinného spolufinancovania dodávateľom projektu (na základe vystavených faktúr), ešte pred samotnou úhradou konzultovali s príslušným projektovým manažérom.**

Príklad:

Príjemca dotácie na účely čerpania predkladá nasledovné faktúry:

Faktúra č. 1 v celkovej sume 20.000,- €

Faktúra č. 2 v celkovej sume 15.000,- €

Faktúra č. 3 v celkovej sume 5.000,- €

Súčet celkových súm za Faktúry č. 1, 2 a 3: 40.000,- €

Úhrada najmenej 5% nákladov je 2.000,- € (40.000,-€ / 100 \* 5)

Pri úhrade najmenej 5 % nákladov z iných zdrojov sa použije nasledovný postup:

Podmienka úhrady najmenej 5% nákladov z iných zdrojov sa vzťahuje k celkovej sume všetkých predložených faktúr (iných účtovných dokladov), teda nie je nutná ku každej faktúre (účtovnému dokladu) zvlášť.

Príjemca dotácie predloží doklady preukazujúce bezhotovostnú úhradu 2.000,-€, ktoré predstavujú čiastočnú úhradu Faktúry č. 1. Zvyšných 18.000,- € za faktúru č. 1 bude spolu s celkovou sumou za faktúr č. 2 a 3 (spolu 38.000,- €) poukázaných bezhotovostným prevodom z účtu fondu na samostatný bankový účet príjemcu dotácie

**D:Doklady k predkladaniu sumárnej evidencie jednotlivých mzdových/personálnych nákladov na základe predložených dohôd o pracovnej činnosti a dohôd o vykonaní práce:**

1. Pracovný výkaz, a to v rozsahu: Meno a priezvisko zamestnanca, Mesiac a rok vykonávania práce, Názov príjemcu, Názov projektu, Číslo projektu, Pracovná pozícia, Počet hodím spolu v zmysle uzatvorenej dohody, Počet odpracovaných hodín na projekte za konkrétny deň v danom mesiaci, Stručný popis činností vykonaných v rámci projektu. Pracovný výkaz musí obsahovať okrem iného aj čestné vyhlásenie príjemcu, že údaje uvedené v pracovnom výkaze sú pravdivé, reálne a správne a je si vedomý následkov spojených s predložením nesprávneho a neúplného alebo falšovaného pracovného výkazu. Pracovný výkaz príjemca predkladá na EF ako originál podpísaný zamestnancom a štatutárnym orgánom príjemcu;
2. Súhlas so spracovaním osobných údajov zamestnancov v zmysle zákona č. 18/2018 Z.z. o ochrane osobných údajov a o zmene a doplnení niektorých zákonov (týka sa osôb s ktorými príjemca uzatvoril dohodu o pracovnej činnosti alebo dohodu o vykonaní práce), a to v rozsahu: Meno a priezvisko, Osobné číslo, číslo účtu vo formáte IBAN, Zdravotná poisťovňa (ak súhlas so spracovaním osobných údajov neobsahuje dohoda o vykonaní práce alebo dohoda o pracovnej činnosti uzatvorená so zamestnancom) - originál;
3. Výplatnú pásku zamestnanca - kópia;
4. Kópia mesačného výkazu miezd zamestnancov v štruktúre:
   1. Osobné číslo,
   2. Cena práce,
   3. Výška odvodov do Sociálnej poisťovne, Zdravotnej poisťovne, preddavkov na DzP~~,~~ zamestnanca,
   4. Iné zrážky/vyrovnania,
5. Kópie mesačných výkazov zamestnávateľa vrátane ich príloh do:
   1. Sociálnej poisťovne,
   2. Zdravotných poisťovní,
   3. Daňový úrad.

6. Doklady preukazujúce úhrady miezd, odvodov do Sociálnej poisťovne, Zdravotných poisťovní~~,~~ preddavkov na DzP. Uvedené príjemca dotácie preukazuje predložením výpisu z účtu (fotokópia) alebo osobitného Potvrdenia banky o úhrade (originál, resp. úradne overená kópia). Iné doklady ako napr. príkaz na úhradu/printscreen obratov na účte z internet bankingu nebudú akceptované. (relevantné ak ide o refundáciu);

7. Doklady preukazujúce úhrady miezd, odvodov do Sociálnej poisťovne, Zdravotných poisťovní~~,~~ preddavkov na DzP, doklady k všetkým finančným operáciám realizovaným na dotačnom účte príjemcu. Uvedené príjemca dotácie preukazuje predložením výpisu z dotačného účtu (fotokópia) alebo osobitného Potvrdenia banky o úhrade (originál, resp. úradne overená kópia). Iné doklady ako napr. príkaz na úhradu/printscreen obratov na dotačnom účte z internet bankingu nebudú akceptované.

**Príjemca, ktorý predkladá doklady za účelom refundácie vynaložených nákladov na realizáciu projektu predloží všetky vyššie uvedené doklady po obdržaní alebo oboznámení sa s týmto usmernením. Spolu s dokladmi príjemca predloží písomnú žiadosť o refundáciu (ak relevantné). Príjemca, ktorý nežiada o refundáciu, predkladá po obdržaní alebo oboznámení sa s týmto usmernením doklady pod č. 1 a č. 2.. Doklady pod č. 3, 4, 5 a 7 je povinný predložiť Environmentálnemu fondu v lehote uvedenej v zmluve o poskytnutí dotácie.**

**V prípade, ak boli finančné prostriedky Environmentálneho fondu zaslané na účet príjemcu po podpise zmluvy, je príjemca dotácie povinný predložiť spolu s účtovnými dokladmi aj výpisy z dotačného účtu, resp. potvrdenie o stave dotačného účtu ku dňu predloženia účtovných dokladov, a to za obdobie od pripísania finančných prostriedkov na účet príjemcu. Zároveň príjemca dotácie NESMIE použiť tieto finančné prostriedky skôr ako mu bude vystavené Stanovisko Environmentálneho fondu k použitiu schválenej podpory formou dotácie, ktoré bude príjemcovi dotácie doručené písomnou formou po úspešnej kontrole účtovných dokladov.**

**Upozorňujeme, že na dotačnom účte je možné realizovať výlučne úhrady:**

**(i) účtovných dokladov, ktoré majú byť uhradené z dotačných prostriedkov v zmysle a za podmienok uvedených v dotačnej zmluve,**

**(ii) sumy zodpovedajúcej výške spolufinancovania príjemcu dotácie zo sumy uvedenej na predložených účtovných dokladoch z iných zdrojov, a to len formou bezhotovostných prevodov.**

**Príjemca dotácie je oprávnený ale nie povinný poukázať na dotačný účet príjemcu sumu zodpovedajúcu výške spolufinancovania zo strany príjemcu dotácie a tieto finančné prostriedky následne bez predchádzajúceho súhlasu fondu poukázať výlučne na účet dodávateľa uvedeného na účtovných dokladoch za účelom úhrady sumy zodpovedajúcej výške spolufinancovania.**

**E: Dôležité upozornenia:**

1. **DPH** uvedená na faktúrach/účtovných dokladoch, **bude uhradená len príjemcovi dotácie, ktorý nie je platiteľom DPH,** t. j. nemá právo si túto DPH odpočítať spôsobom podľa § 49 až 55e zák. č. 222/2004 Z. z. o dani z pridanej hodnoty, resp. mu ani v súvislosti touto DPH nevznikol nárok na nadmerný odpočet podľa § 79 tohto zákona.
2. V prípade, že príjemca dotácie je registrovaný pre DPH, no zároveň ide o nezdaniteľnú osobu, v zmysle § 3 ods. 4 zákona č. 222/2004 Z. z. o dani z pridanej hodnoty v znení neskorších predpisov (ďalej len „zákon o DPH“) a zároveň si na túto DPH neuplatňuje jej odpočet v zmysle zákona o DPH, túto DPH je možné uhradiť iba v prípade predloženia čestného vyhlásenia k neuplatneniu si práva na odpočítanie DPH. Predloha vyhlásenia tvorí prílohu tohto usmernenia. S účinnosťou od 1.1.2016, v prípadoch prenesenej daňovej povinnosti z dodávateľa na príjemcu dotácie z titulu dodávky stavby alebo jej časti, ktoré patria do sekcie F štatistickej klasifikácie produktov, resp. v prípade dodania tovaru s inštaláciou alebo montážou, ak inštalácia alebo montáž patrí do sekcie F, **je DPH možné uhradiť len formou refundácie na základe dokladov preukazujúcich jej úhradu príslušnému daňovému úradu**.
3. V prípade, že je príjemcom dotácie **Obec/Mesto** (založená/-é v zmysle zákona č. 369/1990 Zb. o obecnom zriadení v znení neskorších predpisov) alebo **Samosprávny kraj** (v zmysle zákona č. 302/2001 Z. z. o samospráve vyšších územných celkov), príjemca predkladá k dokladom k čerpaniu aj čestné vyhlásenie o tom, že nie je v ozdravnom režime alebo v nútenej správe. Predloha vyhlásenia tvorí prílohu tohto usmernenia.
4. V prípade, že rozpočet projektu, ktorý je prílohou dotačnej zmluvy je v inej výške ako je súčet schválenej dotácie a minimálne 5% povinného spolufinancovania uvedených v Rozhodnutí o poskytnutí podpory, **odporúčame kontaktovať príslušného projektového manažéra za účelom správneho vyčíslenia úhrady uvedeného spolufinancovania, a to ešte pred samotným vykonaním úhrady**. Uvedeným predídete situáciám, ktoré vznikajú pri nesprávnom určení výšky tejto úhrady samotným príjemcom dotácie a následne spomaľujú proces čerpania poskytnutej dotácie.

**F: Ďalšie povinnosti príjemcu dotácie**

1. Príjemca dotácie je povinný najneskôr v lehote do dvoch mesiacov odo dňa ukončenia realizácie projektu predložiť a doručiť fondu doklad preukazujúci odovzdanie a prevzatie zrealizovaného projektu financovaného z poskytnutej dotácie. Doklad preukazujúci odovzdanie a prevzatie zrealizovaného projektuje podpísaný príjemcom dotácie (investorom) a dodávateľom stavby/ projektu.
2. V prípade, ak príjemca dotácie nemôže ukončiť projekt v zmluvne dohodnutom termíne, je povinný ešte pred uplynutím zmluvného termínu ukončenia projektu zaslať **písomnú žiadosť príjemcu dotácie o predĺženie oprávneného obdobia** s uvedením dôvodov, pre ktoré žiada o predĺženie oprávneného obdobia
3. **V prípade akejkoľvek zmeny** všetkých skutočností a podmienok dohodnutých v dotačnej zmluve, je príjemca dotácie **povinný vopred písomne požiadať fond** o udelenie súhlasu.

**G. Monitoring:**

V prípadoch, kedy poskytnutá dotácia nie je štátnou pomocou, je príjemca dotácie povinný, a to po dobu **troch** rokov odo dňa účinnosti dotačnej zmluvy, fond každoročne informovať o skutočnostiach uvedených v poslednom bode Prílohy č. 3 Priebehové podmienky k zmluve.

Periodicita predkladania informácií je vždy najneskôr do 31. 01. nasledujúceho kalendárneho roka. Oznamovacia povinnosť sa na príjemcu dotácie vzťahuje aj v prípade, že počas uvedeného obdobia nedošlo k zmene skutočností uvedených v poslednom bode Prílohy č. 3 Priebehové podmienky k zmluve.

**H. Komunikácia:**

**V záujme zefektívnenia komunikácie,** medzi príjemcom dotácie a Environmentálnym fondom ako poskytovateľom dotácie, **žiadame príjemcov dotácie, aby** v písomnej či elektronickej korešpondencii s fondom **uvádzali číslo dotačnej zmluvy** (uvedené v záhlaví dotačnej zmluvy) a **Názov projektu**.

V prípade akýchkoľvek otázok vzťahujúcich sa k obsahu tohto Usmernenia, prípadne k podmienkam dotačnej zmluvy v súvislosti s realizovaným projektom sa prosím obráťte na príslušného projektového manažéra na doleuvedených kontaktoch:

Titul, meno priezvisko

Telefón: +421 (2) 212 909 XX

e-mail: priezvisko@envirofond.sk

Prílohy:

- predloha sprievodného listu k predkladaným faktúram (účtovným dokladom)

- predloha čestného vyhlásenia k neuplatneniu si odpočtu DPH

- predloha čestného vyhlásenia k podmienkam čerpania dotácie

***Príjemca dotácie (názov), sídlo (adresa), IČO***

Environmentálny fond

*Titul, Meno Priezvisko projekt. manažéra)*

Odbor Environmentálnej podpory

P.O. Box 14

827 14 Bratislava 212

|  |  |  |  |
| --- | --- | --- | --- |
| Váš list číslo/zo dňa | Naše číslo | Vybavuje/linka | V*názov obce/mesta* |
|  |  | *Meno/telefón, príp. e-mail* | dňa *dd.mm.rrrr* |

|  |  |
| --- | --- |
| **Vec:**  **Žiadosť o udelenie kladného stanoviska fondu s úhradou predložených faktúr / účtovných dokladov** | |
| **Číslo dotačnej zmluvy:** | *(doplní sa číslo dotačnej zmluvy v súlade s číslom uvedeným na titulnej strane Zmluvy o poskytnutí podpory z Environmentálneho fondu formou dotácie)* |
| **Názov projektu:** | *(doplní sa názov projektu v súlade s názvom projektu)* |

Vážená pani/Vážený pán,

v súlade s dotačnou zmluvou, týmto žiadame Environmentálny fond o udelenie kladného stanoviska Environmentálneho fondu s úhradou predložených účtovných dokladov (vrátane príloh) spolu s dokladmi preukazujúcimi úhradu najmenej 5% nákladov z iných zdrojov.

S pozdravom

|  |
| --- |
| *Podpis a pečiatka* |
| *Titul, meno a priezvisko štatutárneho orgánu príjemcu dotácie* |

Prílohy:

- Faktúra č. (uviesť číslo faktúry)

- doklad o úhrade najmenej 5% (uviesť názov a číslo dokladu)

- čestné vyhlásenie k podmienkam čerpania dotácie

- čestné vyhlásenie k neuplatneniu si práva na odpočítanie DPH

**Čestné vyhlásenie k neuplatneniu si práva na odpočítanie DPH**

|  |  |
| --- | --- |
| **Názov príjemcu dotácie[[1]](#footnote-1)** |  |
| **IČO1** |  |
| **Účel dotácie (názov projektu)[[2]](#footnote-2)** |  |
| **Ja dolupodpísaný/á[[3]](#footnote-3)** |  |
| **štatutárny orgán príjemcu dotácie** | |

**týmto čestne vyhlasujem,**

že ako nezdaniteľná osoba, v zmysle § 3 ods. 4 zákona č. 222/2004 Z. z. o dani z pridanej hodnoty v znení neskorších predpisov (ďalej len „zákon o DPH“), v rámci predložených účtovných dokladov k čerpaniu poskytnutej dotácie som si neuplatnil a ani si v budúcnosti nebudem uplatňovať právo na odpočítanie dane v zmysle zákona o DPH.

Som si vedomý možných trestných následkov a sankcií, ktoré vyplývajú z uvedenia nepravdivých alebo neúplných údajov. Zaväzujem sa bezodkladne písomne informovať o všetkých zmenách, ktoré sa týkajú vyššie uvedených údajov a skutočností. V zmysle zákona č. 18/2018 Z. z. o ochrane osobných údajov a  o zmene a doplnení niektorých zákonov a v zmysle Nariadenia Európskeho parlamentu a Rady (EÚ) č. 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) týmto poskytujem Environmentálnemu fondu súhlas na spracovanie osobných údajov, ktoré som uviedol /a/ v tomto čestnom vyhlásení.

V ......................................... dňa ...........................

...................................................................................................

(úradne overený podpis štatutárneho orgánu príjemcu dotácie)

**Čestné vyhlásenie k podmienkam čerpania dotácie**

|  |  |
| --- | --- |
| **Názov príjemcu dotácie[[4]](#footnote-4)** |  |
| **IČO4** |  |
| **Účel dotácie (názov projektu)[[5]](#footnote-5)** |  |
| **Ja dolupodpísaný/á[[6]](#footnote-6)** |  |
| **štatutárny orgán príjemcu dotácie** | |

**týmto čestne vyhlasujem,**

že ku dňu podpisu tohto vyhlásenia vyššie uvedený subjekt príjemcu dotácie **nie je** **v ozdravnom režime alebo v nútenej správe** podľa osobitného predpisu (§ 19 zákona č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov).

Som si vedomý možných trestných následkov a sankcií, ktoré vyplývajú z uvedenia nepravdivých alebo neúplných údajov. Zaväzujem sa bezodkladne písomne informovať o všetkých zmenách, ktoré sa týkajú vyššie uvedených údajov a skutočností. V zmysle zákona č. 18/2018 Z. z. o ochrane osobných údajov a o zmene a doplnení niektorých zákonov a v zmysle Nariadenia Európskeho parlamentu a Rady (EÚ) č. 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) týmto poskytujem Environmentálnemu fondu súhlas na spracovanie osobných údajov, ktoré som uviedol /a/ v tomto čestnom vyhlásení.

V ......................................... dňa ...........................

...................................................................................................

(úradne overený podpis štatutárneho orgánu príjemcu dotácie)

1. Uveďte názov/IČO príjemcu dotácie v súlade s potvrdením o pridelení identifikačného čísla organizácie (IČO), resp.príslušným registrom, v ktorom je príjemca dotácie vedený. [↑](#footnote-ref-1)
2. Uveďte názov projektu, ktorý sa nachádza v rozhodnutí ministra životného prostredia Slovenskej republiky o poskytnutí finančných prostriedkov z Environmentálneho fondu formou dotácie na rok 2022. [↑](#footnote-ref-2)
3. Uveďte titul, meno a priezvisko štatutárneho orgánu príjemcu dotácie v súlade s dokladom, v ktorom je zvolený/menovaný, resp. údajmi z výpisu z príslušného registra v ktorom je príjemca dotácie vedený. [↑](#footnote-ref-3)
4. Uveďte názov/IČO príjemcu dotácie v súlade s potvrdením o pridelení identifikačného čísla organizácie (IČO), resp.príslušným registrom, v ktorom je príjemca dotácie vedený. [↑](#footnote-ref-4)
5. Uveďte názov projektu, ktorý sa nachádza v rozhodnutí ministra životného prostredia Slovenskej republiky o poskytnutí finančných prostriedkov z Environmentálneho fondu formou dotácie na rok 2022. [↑](#footnote-ref-5)
6. Uveďte titul, meno a priezvisko štatutárneho orgánu príjemcu dotácie v súlade s dokladom, v ktorom je zvolený/menovaný, resp. údajmi z výpisu z príslušného registra v ktorom je príjemca dotácie vedený. [↑](#footnote-ref-6)